
UPRAVNO VIJEĆE

Klasa: 003-06/26-01/05

Urbroj: 2181-148-01-06-26-02

Split, 30. srpnja 2026.g.

OBRAZLOŽENJA PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZAVODA ZA HITNU MEDICINU SPLITSKO-DALMATINSKE ŽUPANIJE ZA 2026.G.

OPĆI DIO

OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

SAŽETAK 

Zavod za hitnu medicinu Splitsko-dalmatinske županije (Zavod) je zdravstvena ustanova koja obavlja djelatnost hitne medicine i sanitetskog prijevoza. Djelatnost hitne medicine Zavod obavlja provođenjem mjera hitnog zbrinjavanja na mjestu ozljeđivanja odnosno obolijevanja, hitnog prijevoza oboljelih i ozlijeđenih osoba u odgovarajuću zdravstvenu ustanovu te zdravstveno zbrinjavanje za vrijeme prijevoza. Djelatnost sanitetskog prijevoza podrazumijeva prijevoz u ili iz zdravstvene ustanove u svrhu pružanja zdravstvenih usluga vozilom posebno opremljenim medicinskom i ostalom opremom za siguran prijevoz pacijenata.

Zavod djelatnost hitne medicine i sanitetskog prijevoza obavlja na 21 punktu na području Splitsko-dalmatinske županije i to u 16 ispostava (Split, Gornji Humac na Braču, Hvar, Imotski, Jelsa na Hvaru, Kaštel Stari, Makarska, Drvenik/Podaca, Omiš, Sinj, Solin, Supetar, Šestanovac, Trilj, Trogir i Vrgorac), 5 punktova pripravnosti (Muć, Šolta, Vis, Vrlika, Supetar), 1 pripravnost hitnog medicinskog prijevoza i 1 punkt hitnog zračnog medicinskog prijevoza (Brač). U Zavodu je zaposleno 632 zaposlenika od čega je 585 medicinsko osoblje.

Zavod za hitnu medicinu Splitsko-dalmatinske županije u razdoblju od 01. siječnja 2026.g. do 30. lipnja 2026.g. ostvario je ukupne prihode u iznosu od 15.514.114,26 € odnosno ostvareno je 43,7 % ukupno planiranih prihoda za 2026.g. te je ostvareno 7,6 % više prihoda u odnosu na isto razdoblje prethodne godine.

Ukupno ostvarene prihode čine samo prihodi poslovanja jer prihodi od prodaje nefinancijske imovine nisu ostvareni u prvoj polovini 2026.g.

Ukupni rashodi u prvoj polovini 2026.g. izvršeni su u iznosu od 15.509.880,08 € odnosno izvršeno je 40 %  ukupno planiranih rashoda za 2026.g. te je izvršeno 11,4 % više rashoda u odnosu na isto razdoblje prethodne godine. Rashodi poslovanja izvršeni su u iznosu od 15.303.795,19 € što je 44,4 % plana za 2026.g. dok su rashodi za nefinancijsku imovinu izvršeni u iznosu od 206.084,89 € što je 4,8 % plana.

RAČUN PRIHODA I RASHODA

Prihodi poslovanja

Pomoći iz inozemstva i od subjekata unutar općeg proračuna (skupina 63 / izvor Pomoći) – odnose se na prihod od jedinica lokalne samouprave za financiranje dodatnih timova hitne medicine (nadstandard), prihod iz Nacionalnog plana oporavka i otpornosti (NPOO) za financiranje dvije specijalizacije doktora medicine i dvadeset dvije specijalizacije medicinskih tehničara iz hitne medicine, te prihod od refundacija isplata pravomoćnih sudskih presuda za prekovremeni rad i osnovicu. 

Ova skupina prihoda od pomoći ostvarena je u iznosu od 366.181,77 € odnosno ostvareno je 71,8 % plana za 2026.g. te je ostvareno 75,2 % više prihoda u odnosu na isto razdoblje prethodne godine. Odstupanje ostvarenja od plana u prvom polugodištu 2026.g. posljedica je manje ostvarenog prihoda od Ministarstva zdravstva za refundacije isplaćenih presuda za prekovremeni rad. 

Prihodi od imovine (skupina 64 / izvor Vlastiti prihodi) – prihodi od kamata ostvareni su u iznosu od  300,97 € odnosno ostvareno je 60,2 % plana dok je u odnosu na isto razdoblje prethodne godine ostvareno 35,5 % više prihoda.

Prihodi od upravnih i administrativnih pristojbi, pristojbi po posebnim propisima i naknadama (skupina 65 / izvor Prihodi od prodaje ili zamjene nefinancijske imovine i naknade s naslova osiguranja) – odnosi se na prihod od refundacija šteta na vozilima od osiguravajuće kuće. Ova vrsta prihoda ostvarena je u iznosu od 40.630,33 € odnosno ostvareno je 67,7 % plana za 2026.g. te je ostvareno 6,3 % manje prihoda u odnosu na prethodnu godinu.
Prihodi od prodaje proizvoda i robe te pruženih usluga i prihodi od donacija (skupina 66 / izvor Vlastiti prihodi) – odnosi se na prihod od pruženih zdravstvenih usluga neosiguranim osobama, prihod od usluga dežurstva timova hitne medicine na raznim događajima (sportskim, komercijalnim i dr.), prihoda za pružene usluge pripravnosti doktora medicine i prihoda od edukacija iz hitne medicine. Ova vrsta prihoda ostvarena je u iznosu od 219.782,89 € odnosno ostvareno je 42,3 % plana za 2026.g. te se veće ostvarenje očekuje u drugom dijelu godine odnosno nakon turističke sezone. U odnosu na 2025.g. u prvom polugodištu 2026.g. ostvareno je 64,2 % više prihoda jer je realizirano više prihoda od neosiguranih osoba.  

Prihodi iz nadležnog proračuna i od HZZO-a temeljem ugovornih obveza (skupina 67) – odnosi se na prihod iz matičnih sredstava Proračuna SDŽ i iz decentraliziranih sredstava za financiranje rashoda poslovanja i rashoda za nabavu nefinancijske imovine, te se odnosi i na prihod od HZZO-a za financiranje rashoda poslovanja. Ova vrsta prihoda ukupno je ostvarena u iznosu od 14.882.913,29 € odnosno ostvareno je 43,3 % plana za 2026.g. te je ostvareno 6,2 % više prihoda u odnosu na isto razdoblje prethodne godine.

Prihod iz matičnih sredstava Proračuna SDŽ (izvor Opći prihodi i primici) ostvaren je u iznosu od 224.429,33 € odnosno ostvareno je 16,7 % plana za 2026.g. te je ostvareno 29,6 % više prihoda u odnosu na prethodnu godinu. Veće ostvarenje plana očekuje se u drugom dijelu godine kada budu okončani postupci javne nabave vozila za izvanbolničku hitnu medicinu i medicinsku opremu.

Izvor Prihodi za posebne namjene (decentralizacija) ostvaren je u iznosu od 477.061,65 € odnosno ostvareno je 27,4 % plana za 2026.g. te je ostvareno 38 % više prihoda u odnosu na prethodnu godinu. Također, veće ostvarenje plana očekuje se do kraja godine kada budu provedeni postupci nabave.

Izvor Prihodi za posebne namjene (SDŽ) odnosi se na financiranje nabave i održavanja defibrilatora na javnim mjestima te je planiran u iznosu od 40.000,00 € i njegovo se ostvarenje očekuje u drugom dijelu godine.

Prihod od HZZO-a (izvor Prihod za posebne namjene) odnosi se na prihod od glavarine za financiranje ugovorenih timova hitne medicine i sanitetskog prijevoza, prihod od pruženih zdravstvenih usluga temeljem EU kartica, refundacija utrošenih lijekova te od naknade za prijeđene kilometre sanitetskih vozila. Ova vrsta prihoda ostvarena je u iznosu od 14.181.422,31 € odnosno ostvareno je 45,3 % plana za 2026.g. te je ostvareno 5 % više prihoda u odnosu na prethodnu godinu.

Porast ostvarenja u odnosu na prethodnu godinu posljedica je povećanja ugovornih vrijednosti timova hitne medicine i sanitetskog prijevoza što je uzrokovano povećanjem osnovice za obračun plaće. Veće ostvarenje planiranih prihoda očekuje se u drugom dijelu godine odnosno nakon turističke sezone

Kazne, upravne mjere i ostali prihodi (skupina 68 / izvor Vlastiti prihodi) – ostvareni su u iznosu od 4.305,01 € odnosno ostvareno je 43,5 % više od plana za 2026.g. jer je ostvaren povrata sredstava temeljem sporazuma. 

Prihodi od prodaje nefinancijske imovine

Prihod od prodaje proizvedene dugotrajne imovine (skupina 72 / izvor Prihodi od prodaje ili zamjene nefinancijske imovine i naknade s naslova osiguranja) – odnosi se na prihod od prodaje rashodovanih sanitetskih vozila i od otkupa stanova. U 2025.g. ostvaren je prihod u iznosu od 7.131,38 € od prodaje rashodovanih vozila dok u prvoj polovini 2026.g. nije provedena javna dražba za prodaju.

Rashodi poslovanja

Rashodi za zaposlene (skupina 31) – odnose se na isplatu bruto plaće, doprinosa na plaću i naknada (jubilarne nagrade, pomoći, uskrsnice i dr.) zaposlenicima u timovima hitne medicine i sanitetskog prijevoza ugovorenim sa HZZO-om, u dodatnim timovima koje financiraju jedinice lokalne (regionalne) samouprave i Ministarstva, zatim zaposlenicima na specijalističkom usavršavanju iz hitne medicine te zaposlenicima u zajedničkim službama. Također, na ovoj poziciji iskazuju se rashodi isplata zaposlenicima temeljem pravomoćnih sudskih presuda za prekovremene i osnovicu. Rashodi za zaposlene izvršeni su u iznosu od 13.377.475,69 € odnosno izvršeno je 46,1 % plana za 2026.g. te je izvršeno 7,7 % više rashoda u odnosu na isto razdoblje prethodne godine. Povećanje rashoda u odnosu na prethodnu godinu uzrokovano je povećanjem osnovice za obračun plaće, zatim povećanjem materijalnih prava zaposlenika (naknada za rođenje djeteta), kao i većeg broja zaposlenika zbog većeg programa rada (hitni medicinski prijevoz) i usklađenja timova sanitetskog prijevoza sa standardom.  Veće izvršenje plana bit će u drugom dijelu godine nakon povećanog programa rada za vrijeme turističke sezone.
Materijalni rashodi (skupina 32) – odnose se na naknade zaposlenima na službenom putovanju, naknade za prijevoz, na rashode za materijal (uredski materijal, auto gume, sitni inventar, zaštitna obuća i dr.) i energiju (gorivo za vozila, električna energija), na rashode za usluge (telefona, održavanja, komunalne, intelektualne, računalne i dr. usluge), na rashode za lijekove i sanitetski materijal, osiguranje vozila, imovine i zaposlenika te troškove sudskih postupaka. Materijalni rashodi izvršeni su u iznosu od 1.916.262,79 € odnosno izvršeno je 35,2 % plana za 2026.g. te je izvršeno 28,6 % više rashoda u odnosu na prethodnu godinu. Veće izvršenje materijalnih rashoda u odnosu na prethodnu godinu uzrokovano je većim rashodima za gorivo, službenu obuću i usluge održavanja vozila. Veće izvršenje plana biti će u drugom dijelu godine nakon okončanja postupaka javne nabave.
Financijski rashodi (skupina 34) – odnose se na bankarske usluge, usluge platnog prometa i zatezne kamate. Ova vrsta rashoda realizirana je u iznosu od 6.445,20 € odnosno izvršeno je 25,8 % plana za 2026.g. dok je u odnosu na prethodnu godinu izvršeno 96,6 % rashoda. Odstupanje izvršenja od plana posljedica je manje okončanih sudskih postupaka za prekovremeni rad.

Rashodi za nabavu nefinancijske imovine 

Rashodi za nabavu neproizvedene imovine (skupina 41) – Ova vrsta rashoda realizirana je u iznosu od 106.437,95 € odnosno izvršeno je 24,8 % plana za 2026.g. te je u odnosu na prethodnu godinu značajno više izvršenje zbog završetka adaptacije ispostave hitne medicine u Vrgorcu.
Rashodi za nabavu proizvedene dugotrajne imovine (skupina 42) – odnose se na nabavu uredske, komunikacijske, medicinske i ostale opreme. Rashodi su realizirani u iznosu od 99.646,94 € odnosno izvršeno je 2,6 % plana za 2026.g. 

Veće izvršenje rashoda za nabavu nefinancijske imovine bit će u drugom dijelu 2026.g. kada budu okončane  nabave vozila i opreme.
RASHODI PREMA FUNKCIJSKOJ KLASIFIKACIJI

Izvršenje rashoda prema funkcijskoj klasifikaciji realizirano je u ukupnom iznosu od 15.509.880,08 € što je 11,4 % više u odnosu na prethodnu godinu odnosno izvršeno je 40 % plana za 2026.g. Ukupno izvršenje rashoda odnosi se na 07 Zdravstvo, 072 Službe za vanjske pacijente i 0721 Opće medicinske usluge.

RAČUN FINANCIRANJA

Zavod za hitnu medicinu Splitsko-dalmatinske županije nije imao potrebe da se zadužuje te stoga nema ni iskazane podatke u Računu financiranja. 
STANJE NOVČANIH SREDSTAVA NA RAČUNU

Zavod za hitnu medicinu Splitsko-dalmatinske županije ima otvoren transakcijski račun kod Hrvatske poštanske banke d.d. broj HR0223900011101060027. Stanje novčanih sredstava na početku 2026.g. iznosi 6.097.721,09 €, dok stanje novčanih sredstava na računu na dan 30. lipnja 2026.g. iznosi 5.680.072,98 €. U odnosu na početak godine sredstva na računu na dan 30. lipnja 2026.g. su manja za 6,8 %.

OBRAZLOŽENJE PRENESENOG VIŠKA ODNOSNO MANJKA IZ PRETHODNE GODINE I PRIJENOS U SLJEDEĆE RAZDOBLJE

Rebalansom financijskog plana za 2026.g. planirano je da će se preneseni višak prihoda poslovanja iz izvora prihodi za posebne namjene (izvor 4.8.) u iznosu od 2.963.785,15 € utrošiti za materijalne rashode (skupina 32) u iznosu od 540.637,61 € i za nabavu proizvedene dugotrajne imovine (skupina 42) u iznosu od 2.423.147,54 €, te iz izvora vlastiti prihodi (izvor 3.2.) u iznosu od 461.852,46 € utrošiti za rashode za nabavu neproizvedene dugotrajne imovine (skupina 41) u iznosu od 325.000,00 €, za materijalne rashode (skupina 32) u iznosu od 65.000,00 € i za nabavu proizvedene dugotrajne imovine (skupina 42) u iznosu od 71.852,46 €. Preneseni manjak prihoda poslovanja iz izvora prihodi od pomoći EU (izvor 5.5.) u iznosu od 159.632,43 € planirano je da će se pokrit više ostvarenim prihodom iz izvora pomoći EU (Nacionalni plan oporavka i otpornosti) nakon što budu izvršene refundacije sredstava utrošenih za specijalističko usavršavanje iz hitne medicine.

U prvom polugodištu 2026.g. planirani preneseni višak iz prethodne godine iz izvora prihodi za posebne namjene (izvor 4.8.) izvršen je u iznosu od 175.645,78 € odnosno izvršeno je 5,9 % plana te je utrošeno za nabavu službene zaštitne obuće i odjeće, auto guma i goriva, dok preneseni višak iz izvora vlastiti prihodi (3.2.) izvršen je u iznosu od 185.173,73 € odnosno izvršeno je 40,1 % plana za 2026.g. i to za završetak adaptacije ispostave u Vrgorcu i nabavu uredske, komunikacijske, medicinske i druge opreme.
Preneseni manjak prihoda poslovanja iz izvora prihodi od pomoći EU (izvor 5.5.) u iznosu od 159.632,43 € sukladno planu u cijelosti je pokriven više ostvarenim prihodom iz Nacionalnog plana oporavka i otpornosti nakon što je izvršena refundacija sredstava za specijalističko usavršavanje.
OBRAZLOŽENJE POSEBNOG DIJELA

	PROGRAM:
	3020
	Zdravstvo

	Opis:
	

	Cilj:
	Kvalitetno obavljanje djelatnosti hitne medicine i sanitetskog prijevoza sukladno propisima i osiguranje dostupnosti svim korisnicima na području Splitsko-dalmatinske županije.

Cilj programa je povećanje dostupnosti hitne medicine  i skraćivanje vremena intervencije timova hitne medicine, brži transport i održavanje života bolesnih i ozlijeđenih osoba do zdravstvene ustanove gdje će se poduzeti mjere definitivnog liječenja, prijevoz svih nepokretnih ili teško pokretnih osoba sanitetskim vozilima na liječenje.



	1. Rebalans 2026.
	Realizirano 
siječanj – lipanj 2026.
	Indeks
	

	38.778.637,61 €
	15.509.880,08 €
	40,0 %
	


	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Kontinuitet u održavanju kratkog vremena odaziva od zaprimanja poziva do dolaska na intervenciju


	Brzim dolaskom na mjesto intervencije veće su mogućnosti spašavanja života i očuvanja zdravlja osoba
	minuta
	13
	Zavod
	13
	13

	Povećan postotak  povrata spontanog krvotoka (ROSC) do OHBP-a prema UTSTEIN obrascu
	Povratak krvotoka (cirkulacije) spašava ljudski život
	%
	19

	Zavod
	19,5

	12,8


	Aktivnost/ Projekt:
	A003020A302001
	Rashodi djelatnosti

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža hitne medicine i sanitetskog prijevoza, Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza, Zakon o proračunu, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Ugovor s HZZO-om, Sporazumi o sufinanciranju s jedinicama lokalne samouprave, Odluka o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (Vlada RH), Upute za izradu Proračuna Splitsko-dalmatinske županije za razdoblje 2026.g.-2028.g.

	Opis aktivnosti / projekta 
	Svrha ove aktivnosti je uredno poslovanje i odvijanje svih radnih procesa u Zavodu u cilju osiguranja uvjeta za pružanje kvalitetne hitne medicine i sanitetskog prijevoza sukladno zakonskim propisima.

Temelj za realizaciju ove aktivnosti je ugovor zaključen s Hrvatskim zavodom za zdravstveno osiguranje. Prihodima od HZZO-a predviđeno je financiranje 120 ugovorenih timova hitne medicine (85 timova T-1 i 35 timova T-2), 6 timova pripravnosti, 25 radnika u medicinskoj prijavno-dojavnoj jedinici, 5 timova hitnog zračnog medicinskog prijevoza, 39 timova sanitetskog prijevoza i 6 radnika u prijavno-dojavnoj jedinici sanitetskog prijevoza. Također, prihod od HZZO-a se ostvaruje za pružene usluge neosiguranim osobama (strancima na temelju europske kartice) i naknade za prijeđene kilometre.

Iz županijskih sredstava financiraju se plaće medicinskih sestara u ambulanti i na Ultra Europa festivalu i zakup prostora u Splitu.

U okviru ove aktivnosti, kao pomoć iz državnog proračuna, osiguravaju se sredstva za isplatu razlike iznosa uvećanja plaće za prekovremeni rad (dodatci za posebne uvjete rada i za iznimnu odgovornost za život i zdravlje ljudi) sukladno odluci Vlade RH (NN 101/2021) i sredstva za pružanje zdravstvene usluge azilantima.
Ova aktivnost obuhvaća 81,5 % ukupnog plana 2026.g. i sastoji se od rashoda za zaposlene, materijalnih i financijskih rashoda poslovanja koji se financiraju iz matičnih sredstava Županije u iznosu od 500.000,00 €, iz vlastitih prihoda Zavoda u iznosu od 302.000,00 €, iz prihoda za posebne namjene proračunskog korisnika (HZZO) u iznosu od 30.739.000,00 € i iz pomoći proračunskim korisnicima iz državnog proračuna koji im nije nadležan (refundacija isplaćenih presuda za dodatke na prekovremeni rad i financiranje zdravstvenih usluga pruženih azilantima) u iznosu od 54.019,00 €.

	Obrazloženje izvršenja s ciljevima koji su ostvareni provedbom 
	Planirana sredstva realizirana su 45,6 %.

Izvor Opći prihodi i primici – matična sredstva SDŽ planiran je u iznosu od 500.000,00 €, a realiziran je u iznosu od 224.429,33 € odnosno ostvareno je 44,9 % plana. Sredstva su  utrošena za financiranje plaća medicinskih sestara u ambulantama u Splitu i Kaštelima i za zakup prostora u Splitu. Iz ovog izvora  financirani su ukupni rashodi za zaposlene u iznosu od 214.429,33 € te materijalni rashodi u iznosu od 10.000,00 €.

Vlastiti prihodi planirani su u visini 302.000,00 € dok je realizirano ukupno 81.827,81 € odnosno ostvareno je 27,1 % plana. Sredstva su utrošena za rashode za zaposlene u iznosu od 15.094,60 €, za materijalne rashode u iznosu od 57.176,36 €, za financijske rashode u iznosu od 5.945,34 €, te za naknade štete po presudi u iznosu od 3.611,51 €. 
Prihodi za posebne namjene (sredstva od HZZO-a za financiranje djelatnosti hitne medicine i sanitetskog prijevoza) planirani su u visini 30.739.000,00 €, a realizirano je 14.095.354,61 € odnosno 45,9 % plana. Sredstva su utrošena za financiranje rashoda za zaposlene u visini 12.980.405,23 € te za materijalne rashode 1.114.949,38 €. 

Pomoći iz državnog proračuna planirane su u visini 54.019,00 € dok je realizirano 6.686,80 € odnosno 12,4 % plana. Iz ovih sredstava financirani su rashodi za zaposlene u iznosu od 1.032,60 €, materijalni rashodi u iznosu od 5.154,34 € te financijski rashodi u iznosu od 499,86 €.

U Zavodu  za hitnu medicinu SDŽ u prvoj polovini 2026.g. obrađeno je 53.639 pacijenata  te je obavljeno 286.948 postupaka što znači da je prosječno 5,3 postupaka pruženo svakom pacijentu. Planirana ciljana vrijednost za 2026.g. (5,4 postupaka po pacijentu) je gotovo realizirana već u prvoj polovini godine te se očekuje kako će do kraja godine biti u potpunosti realizirana, što ukazuje da je u 2026.g. pacijentima Zavoda pružena kvalitetna zdravstvena usluga.

Vozila Zavoda su u prvoj polovini 2026.g. prilikom obavljanja hitne medicine i sanitetskog prijevoza prešla ukupno 1.992.390 kilometara. Planirana ciljana vrijednost za 2026.g. je 3.780.000 kilometra što znači kako možemo očekivati ispunjenje zadanog cilja u potpunosti do kraja godine budući se u drugoj polovini godine očekuje povećanje prijeđenog broja kilometara zbog turističke sezone. 

Ostvareni pokazatelji ukazuju da je u 2026.g. Zavod osigurao dostupnu i kvalitetnu zdravstvenu zaštitu pacijentima


	1. Rebalans 2026.
Realizirano 
siječanj – lipanj 2026.
Indeks
31.595.019,00 €

 14.408.298,55 €

            45,6 %





	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Povećan broj pruženih zdravstvenih usluga po pacijentu 
	Povećan broj pruženih usluga po pacijentu ukazuje na veću kvalitetu zdravstvene usluge pružene pacijentu
	Broj usluga (postupaka) po pacijentu
	5,3
	Zavod
	5,4
	5,3

	Povećan broj prijeđenih kilometara
	Povećan broj prijeđenih kilometara ukazuje na dostupnost zdravstvene skrbi pacijentima na području SDŽ i Republike Hrvatske
	Broj prijeđenih kilometara
	3.770.000
	Zavod
	3.780.000
	1.992.390



	Aktivnost/ Projekt:
	A003020A302002
	Izgradnja i uređenje objekata te nabava i održavanje opreme

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža hitne medicine i sanitetskog prijevoza, Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza, Pravilnik o organizaciji i načinu obavljanja djelatnosti hitne medicine i sanitetskog prijevoza, Upute za izradu Proračuna Splitsko-dalmatinske županije za razdoblje 2026.g.-2028.g.

	Opis aktivnosti / projekta 
	Cilj aktivnosti je redovito održavanje opreme i voznog parka, adaptacija objekata za smještaj timova hitne medicine te nabava opreme i novih vozila kako bi se osigurali preduvjeti za provođenje kvalitetne hitne medicine i sanitetskog prijevoza.

Tijekom svibnja 2024.g. stupio je na snagu novi Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza (NN 64/2024), sukladno kojem tijekom iduće dvije odnosno pet godina je potrebno prilagoditi prostore te nabaviti propisanu opremu. Svako vozilo, plovilo i helikopter u kojem se obavlja djelatnost izvanbolničke hitne medicine mora ispunjavati Standard medicinske opreme, medicinskih uređaja i pribora za obavljanje djelatnost te Standard vozila i vanjskog izgleda vozila.

Također, zbog djelatnosti koju Zavod obavlja nužno je redovito servisiranje i održavanje vozila  i medicinske opreme, održavanja objekata, te nabava auto guma i službene radne odjeće. Uz navedeno, za unaprjeđenje uvjeta rada i opremljenosti potrebno je nabaviti licence, računalnu opremu i namještaj, medicinsku i komunikacijsku opremu čime će se poboljšati dostupnost, jednakost i učinkovitost, odnosno efikasnost hitne medicine i sanitetskog prijevoza.

Ova aktivnost, koja obuhvaća 16,2 % ukupnog plana za 2026.g. sastoji se od materijalnih rashoda, rashoda za nabavu neproizvedene dugotrajne imovine i rashoda za nabavu proizvedene dugotrajne imovine koji se financiraju iz decentraliziranih sredstava u iznosu od 1.742.368,00 €, iz matičnih sredstava SDŽ u iznosu od 663.995,00 €, iz vlastitih prihoda Zavoda u iznosu od 202.000,00 €, iz vlastitih prihoda Zavoda – prenesena sredstva u iznosu od 461.852,46 €, iz prihoda za posebne namjene (prihod od HZZO-a) u iznosu od 120.000,00 €, iz prihoda za posebne namjene – prenesena sredstva u iznosu od 2.963.785,15 €, iz izvora ostale pomoći u iznosu od 20.500,00 €, iz izvora donacije u iznosu od 19.500,00 € i iz prihoda od prodaje nefinancijske imovine i refundacija šteta u iznosu od 72.637,00 €.

	Obrazloženje izvršenja s ciljevima koji su ostvareni provedbom 
	Planirana sredstva realizirana su 14,8 %.

Iz matičnih županijskih sredstava (opći prihodi i primici) planirano je sufinanciranje nabave trajnih licenci, medicinske opreme i vozila za hitnu medicinu. Međutim, do 30. lipnja 2026.g. nije bilo realizacije ovih sredstava jer su postupci javne nabave u tijeku.

Vlastiti prihodi planirani su u iznosu od 202.000,00 €, ali je prvih šest mjeseci 2026.g realizirano samo 843,60 € za nabavu trajnih licenci.

Vlastiti prihodi-preneseni planirani su u iznosu od 461.852,46 € dok su realizirani u iznosu od 185.173,73 € odnosno ostvareno je 40,1 % plana. Sredstva su utrošena za materijalne rashode u iznosu od 27.012,50 €, za rashode za nabavu neproizvedene imovine u iznosu 105.594,35 € (završetak adaptacije ispostave u Vrgorcu) te za rashode za nabavu proizvedene dugotrajne imovine u iznosu od 52.566,88 €.
Prihodi za posebne namjene-decentralizacija planirani su u iznosu od 1.742.368,00 € dok je realizirano 477.061,65 € odnosno 27,4 % plana. Sredstva su utrošena za financiranje nabave auto guma za vozila (24.225,00 €), za usluge održavanja opreme (66.991,81 €) i vozila (385.844,84 €). Veća realizacija ovog izvora bit će u drugom dijelu godine kada se okončaju postupci javne nabave opreme i vozila koji su u tijeku.
Prihodi za posebne namjene planirani su u iznosu od 120.000,00 € te se njihova realizacija planira u drugom dijelu godine. 

Prihodi za posebne namjene – prenesena sredstva planirani su u iznosu od 2.963.785,15 € te su realizirani u iznosu od 175.645,78 € odnosno ostvareno je 5,9 % plana. Sredstva su utrošena za nabavu autoguma, zaštitne obuće, goriva i usluga održavanja opreme i vozila.
Ostale pomoći planirane su u iznosu od 20.500,00 € te su realizirane u iznosu od 19.950,00 € odnosno ostvareno je 97,3 % plana. Sredstva su utrošena za nabavu uređaja za masažu srca za potrebe ispostave hitne medicine u Kaštelima.

Donacije planirane u iznosu od 19.500,00 € realizirane su u iznosu od 28.000,00 € odnosno ostvareno je 143,6 % plana jer je dobivena medicinska oprema i uređaji od fizičke osobe za ispostavu u Makarskoj, zatim dobiven je uređaj za masažu srca za ispostavu u Supetru te dva uređaja za pročišćavanje vode u Splitu.
Iz izvora prihoda od prodaje nefinancijske imovine koji se odnosi prihod od refundacija šteta za vozila od osiguravajuće kuće planiran je prihod u visini 72.637,00 €. Realizirano je 40.630,33 € odnosno 55,9 % plana koliko je i uprihodovano iz ovog izvora. Sredstva su u cijelosti utrošena na usluge održavanja vozila.
Smanjenje prosječne starosti voznog parka i usklađenje ispostava sa Mrežom i pravilnikom o standardima i normativima, kao pokazatelji rezultata, ostali su na nivou polaznih vrijednosti jer su postupci nabave u tijeku te će se realizirati u drugom dijelu godine.



	1. Rebalans 2026.
Realizirano 
siječanj – lipanj 2026.
Indeks  
Indeks
6.266.637,61 €

927.305,09 €
14,8 %



	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2025.

	Kontinuitet u održavanju  prosječne starosti voznog parka Zavoda
	Održavanjem prosječne starosti voznog parka  postiže se  brzina i efikasnost u obavljanu  djelatnosti
	Broj godina
	6


	Zavod
	6

	6

	Povećan broj ispostava  Zavoda usklađenih s Mrežom hitne medicine i pravilnikom o standardima i normativima propisanim za obavljanje djelatnosti hitne medicine i djelatnosti sanitetskog prijevoza
	Povećan broj  ispostava usklađenih sa Mrežom hitne medicine i Pravilnikom o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza postiže se  jednakost u  kvaliteti pružene zdravstvene usluge na području cijele  županije
	Broj ispostava
	0


	Zavod


	7
	0


	Aktivnost/ Projekt:
	A003020A302007
	Dodatni timovi u turističkoj sezoni

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Kolektivni ugovor za djelatnost zdravstva i zdravstvenog osiguranja, Ugovor s HZZO-om, Sporazumi o sufinanciranju s jedinicama lokalne samouprave, Upute za izradu Proračuna Splitsko-dalmatinske županije za razdoblje 2026.g.-2028.g.

	Opis aktivnosti / projekta 
	Za vrijeme turističke sezone na području Splitsko-dalmatinske županije boravi veliki broj domaćih i stranih turista te se zbog znatno povećanog broja korisnika zdravstvene zaštite angažiraju dodatni timovi hitne medicine čime se ostvaruje veća dostupnost i efikasnost hitne medicine.

Svake godine u turističkim mjestima uvode se dodatni timovi te se svim korisnicima pruža kvalitetna i promptna zdravstvena usluga. Na taj način se čuva zdravlje i spašavaju životi osoba te se ujedno doprinosi stvaranju predodžbe o našoj županiji kao turistički poželjnom odredištu.

Ova aktivnost, koja obuhvaća 1,9 % ukupnog plana u 2026.g., sastoji se od rashoda za zaposlene i materijalnih rashoda koji se financiraju iz matičnih sredstava SDŽ u iznosu od 116.000,00 € (za sufinanciranje dodatnih timova hitne medicine na području županije), iz prihoda za posebne namjene (prihod od HZZO-a) u iznosu od 424.000,00 € (za sufinanciranje dodatnih timova i to tim T1 na autocesti u Dugopolju i u Splitu, tim T2 u  Baškoj Vodi, doktor medicine u IHM Podaca), iz pomoći od Ministarstva turizma (za sufinanciranje dodatnih timova HM za vrijeme turističke sezone) u iznosu od 57.026,00 € i iz ostalih pomoći od jedinica lokalne samouprave (gradovi Trogir, Makarska i Split, općine Seget, Okrug, Baška Voda, Brela, Gradac, Podgora i Tučepi za sufinanciranje dodatnih timova za vrijeme turističke sezone) u iznosu od 143.955,00 €.

	Obrazloženje izvršenja s ciljevima koji su ostvareni provedbom 
	Planirana sredstva realizirana su 16,9 %.

Iz izvora prihodi za posebne namjene (HZZO) planirano je 424.000,00 € dok je realizirano 86.067,70 € odnosno 20,3 % plana. Sredstva su utrošena za isplatu plaće od 12. lipnja 2025.g. do 30. lipnja 2025.g. za dodatne timove hitne medicine i to: timu T1 u Dugopolju, timu T2 u Baškoj Vodi i otoku Šolti, te doktoru medicine u Podacama i Gornjem Humcu na Braču.

Pomoći iz državnog proračuna planirane su u iznosu od 57.026,00 € dok je realizirano 38.980,37 € odnosno 68,4 % plana. Sredstva su utrošena za isplatu plaća dodatnim timovima hitne medicine koji su ustrojeni od sredine lipnja 2026.g. 
Izvori Opći prihodi i primici i Ostale pomoći nisu realizirani jer su se ostali dodatni timovi hitne medicine ustrojili početkom srpnja 2026.g.
U 2026.g. izvan turističke sezone prosječno mjesečno je obavljeno 44.841 postupaka, dok je za vrijeme turističke sezone obavljeno 80.646 postupaka što znači da se za vrijeme turističke sezone broj postupaka povećao za 55,8 %. Ostvarena vrijednost je veća od planirane ciljane vrijednosti. U svakom slučaju ovi podaci uvelike dokazuju opravdanost uvođenja dodatnih timova hitne medicine tijekom turističke sezone te ostvarenja postavljenog cilja  dostupnosti i efikasnosti hitne medicine.


	1. Rebalans 2026.
Realizirano 
siječanj – lipanj 2026.
Indeks
Indeks
Indeks
740.981,00 €

125.048,07 €

             16,9 %

             16,8 %




	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Povećanje broja postupaka za vrijeme turističke sezone u odnosu na cijelu godinu
	Povećanjem broja postupaka za vrijeme turističke sezone svim osobama na području Županije omogućava se efikasna usluga hitne medicine
	%
	53,5

	Zavod


	54,0
	55,8


	Aktivnost/ Projekt:
	A003020A302008
	Dodatni timovi HMP prilikom zaštite od požara


	Zakonska i druga pravna osnova:
	Program aktivnosti u provedbi posebnih mjera zaštite od požara od interesa za Republiku Hrvatsku

	Opis aktivnosti / projekta 
	Sukladno Programu aktivnosti u provedbi posebnih mjera zaštite od požara od interesa za Republiku Hrvatsku kojeg je donijela Vlada RH, u slučaju požara mobiliziraju se dodatni timovi koji će biti angažirani na požarištu.

Ova aktivnost, koja obuhvaća 0,04% ukupnog plana u 2026.g., odnosi se na rashode za zaposlene i materijalne rashode koji se financiraju iz matičnih sredstava SDŽ u iznosu od 16.000,00 €.



	Obrazloženje izvršenja s ciljevima koji su ostvareni provedbom 
	U prvih šest mjeseci 2026.g. nisu realizirana sredstva iz ovog izvora.

	1. Rebalans 2026.
Realizirano 
siječanj – lipanj 2026
Indeks
Indeks
16.000,00 €

0,00 €
0,0 %



	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Pokrivenost požarišta dodatnim timovima hitne medicine na zahtjev zapovjednika požarišta 
	Prisustvom  timova hitne medicine za vrijeme požara omogućava se brže pružanje hitne medicine pomoći i zbrinjavanje ugroženih osoba
	%
	0
	Zavod
	100
	0


	Aktivnost/ Projekt:
	A003020K302001
	Defibrilatori na javnim mjestima

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Upute za izradu Proračuna Splitsko-dalmatinske županije za razdoblje 2026.g.-2028.g.



	Opis aktivnosti / projekta 
	U prethodnim godinama su nabavljeni i postavljeni defibrilatori na javnim mjestima kojima se omogućava spašavanje životno ugroženih osoba već na javnom mjestu.

Nabavom novih automatskih defibrilatora i redovitim održavanjem uređaja postići će se bolja pokrivenosti, a time i mogućnost što bržeg defibriliranja ventrikulskih fibrilacija u što kraćem vremenskom roku te će se na taj način povećati stopa oživljavanja. 

Izvor financiranja ove aktivnosti, koja obuhvaća 0,1 % ukupnog plana za 2026.god., je prihod za posebne namjene osiguran preko SDŽ u iznosu od 40.000,00 €.



	Obrazloženje izvršenja s ciljevima koji su ostvareni provedbom 
	Ova aktivnost realizirat će se u drugoj polovici 2026.g.

	1. Rebalans 2026.
Realizirano 
siječanj – lipanj 2026.
Indeks 
Indeks
40.000,00 €

0,00 €
0,0 %



	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Povećanje  dostupnosti medicinske opreme u kritičnim životnim situacijama
	Povećanjem broja automatskih vanjskih defibrilatora i kontinuiranim održavanjem veće su mogućnosti spašavanja života osoba na javnim mjestima
	Broj ispravnih automatskih defibrilatora 
	46
	Zavod
	52
	46


	Aktivnost/ Projekt:
	A003020A302006
	Specijalističko usavršavanje

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Pravilnik o mjerilima za prijam specijalizanata, Pravilnik o specijalističkom usavršavanju doktora medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027.

	Opis aktivnosti / projekta 
	Cilj ovog projekta je, kroz financiranje specijalističkog usavršavanja doktora medicine, osigurati jačanje ljudskih potencijala Zavoda za hitnu medicinu Splitsko-dalmatinske županije. Povećanjem broja doktora specijalista hitne medicine u Zavodu se popunjava i osnažuje mreža primarne zdravstvene zaštite, povećava otpornost zdravstvenog sustava i njegova sposobnost da odgovori na zdravstvene krize. Također se poboljšava pristup uslugama zdravstvene zaštite u depriviranim područjima i visokokvalitetnim uslugama hitne medicine svim stanovnicima i gostima Splitsko-dalmatinske županije.

Donošenjem nove Mreže hitne medicine i sanitetskog prijevoza (NN 134/2023) povećan je broj timova hitne medicine koji treba biti uspostavljen na području Splitsko-dalmatinske županije. Sukladno standardu za popunjavanje timova potrebno je imati zaposleno 100 doktora specijalista hitne medicine. Međutim, u Zavodu je trenutno zaposleno 40 doktora specijalista hitne medicine, što je svakako nedovoljno, posebice u slučaju pojave zdravstvenih kriza. 

Specijalizacija iz hitne medicine traje 63 mjeseca.

Važno je napomenuti kako u ovom trenutku nema mogućnosti prijave projekata specijalističkog usavršavanja doktora iz hitne medicine za  financiranje iz sredstava Europske unije (Nacionalnog plana oporavka i otpornosti 2021.-2026. i Europskog socijalnog fonda plus) niti je poznato kada će se takva mogućnost pojaviti. Stoga se ova aktivnost, koja obuhvaća 0,1 % ukupnog plana za 2026.g. i sastoji se od rashoda za zaposlene i materijalnih rashoda, u cijelosti financira iz matičnih sredstava SDŽ u iznosu od 45.000,00 €.

	Obrazloženje izvršenja s ciljevima koji su ostvareni provedbom 
	Planirana sredstva realizirana su 33,2 %.

Iz izvora Vlastiti prihodi proračunskih korisnika su se u prvoj polovini 2026.god. financirali rashodi za zaposlene u iznosu od 14.947,51 €. Navedeni rashodi i ostali rashodi u svezi ovog specijalističkog usavršavanja u 2026.g. će se u drugom dijelu godine financirati iz matičnih sredstava SDŽ.
Pokazatelj rezultata povećanje broja doktora specijalista hitne medicine  manji je od postavljene ciljne vrijednosti zbog odlaska dva doktora specijalista hitne medicine u 2026.g., te zbog duljine trajanja specijalizacija iz hitne medicine (63 mjeseca), a koja je započeta u 2026.g.

	1. Rebalans 2026.
Realizirano 
siječanj – lipanj 2026.
Indeks
Indeks
45.000,00 €

14.497,51 €
33,2 %



	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.
	Ostvarena vrijednost 2026.

	Povećanje broja doktora specijalista hitne medicine 
	Specijalizacijom doktora hitne medicine izravno se doprinosi ciljevima jačanja ljudskih potencijala u primarnoj zdravstvenoj zaštiti, odnosno većem broju medicinskih stručnjaka koji će ojačati zdravstveni sustav 
	Broj specijalista hitne medicine 
	40
	Zavod
	40


	38


	Aktivnost/ Projekt:
	A003020T302013
	Nacionalni plan oporavka i otpornosti - Centralno financiranje specijalizacija doktora medicine 

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Pravilnik o mjerilima za prijam specijalizanata, Pravilnik o specijalističkom usavršavanju doktora medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027., Odluka o financiranju projekta specijalističkog usavršavanja za djelatnosti prihvatljive za financiranje iz sredstava Centralno financiranje specijalizacija u okviru Nacionalnog plana oporavka i otpornosti 2021.-2026., Ugovor o dodjeli bespovratnih sredstava Specijalističko usavršavanje doktora iz hitne medicine ZHMSDŽ BR.9, kodni broj: NPOO.C5.1.R3-I1.01.088

	Opis aktivnosti / projekta 
	Cilj ovog projekta je, kroz financiranje specijalističkog usavršavanja doktora medicine, osigurati jačanje otpornosti zdravstvenog sustava i njegove sposobnosti da odgovori na zdravstvene krize poboljšanjem pristupa uslugama zdravstvene zaštite u depriviranim područjima i visokokvalitetnim uslugama hitne medicine na području Splitsko-dalmatinske županije. 

Donošenjem nove Mreže hitne medicine i sanitetskog prijevoza (NN 134/2023) povećan je broj timova hitne medicine koji treba biti uspostavljen na području Splitsko-dalmatinske županije. Sukladno standardu za popunjavanje timova potrebno je imati zaposleno 100 doktora specijalista hitne medicine. Međutim, u Zavodu je zaposleno 40 doktora specijalista hitne medicine, što je svakako nedovoljno, posebice u slučaju pojave zdravstvene krize poput pandemije COVID-19. 

U svrhu pomoći zemljama članicama, na razini Europske unije je donesen izvanredni instrument financiranja Mehanizam za oporavak i otpornost koji ima za cilj, između ostalog, ojačati zdravstveni sustav u slučaju nove krize.

Prijavom projekata specijalističkog usavršavanja doktora iz hitne medicine prihvatljivih za financiranje iz sredstava Centralno financiranje specijalizacija u okviru Nacionalnog plana oporavka i otpornosti za razdoblje 2021.-2026., a koji proizlazi iz instrumenta Mehanizam za oporavak i otpornost, Zavodu za hitnu medicinu SDŽ omogućeno je financiranje dvije specijalizacije doktora iz hitne medicine, koje se financiraju 100 % sredstvima fondova EU u okviru Nacionalnog plana oporavka i otpornosti 2021.-2026.

Specijalizacija iz hitne medicine traje 63 mjeseca.

Ova aktivnost, koja obuhvaća 0,2 % ukupnog plana za 2026.g. sastoji se od rashoda za zaposlene i materijalnih rashoda koji se financiraju u cijelosti iz Nacionalnog plana oporavka i otpornosti (izvor pomoći EU) u iznosu od 75.000,00 €.

	Obrazloženje izvršenja s ciljevima koji su ostvareni provedbom 
	Planirana sredstva realizirana su 45,7 %.

Iz izvora financiranja pomoći iz europskog Mehanizma za oporavak i otpornost (100%) su se u prvoj polovini 2026.god. financirali rashodi za zaposlene u iznosu od 28.993,38 € te materijalni rashodi u iznosu od 5.287,48 €.

Pokazatelj rezultata povećanje broja doktora specijalista hitne medicine  manji je od postavljene ciljne vrijednosti zbog odlaska dva doktora specijalista hitne medicine u 2026.g., te zbog duljine trajanja specijalizacija iz hitne medicine (63 mjeseca), a koje su započete u 2023.g. i financirane iz projekta NPOO.

	1. Rebalans 2026.
Realizirano 
siječanj – lipanj 2026.
Indeks
Indeks
75.000,00 €

34.280,86 €
45,7 %

	Povećanje broja doktora specijalista hitne medicine financiranih iz Nacionalnog plana oporavka i otpornosti
	Specijalizacijom doktora hitne medicine izravno se doprinosi ciljevima Nacionalnog plana oporavka i otpornosti, odnosno većem broju medicinskih stručnjaka koji će ojačati zdravstveni sustav u vrijeme krize

	Aktivnost/ Projekt:
	A003020T302012
	Nacionalni plan oporavka i otpornosti - Specijalističko usavršavanje med.sestara i tehničara

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju,  Pravilnik o specijalističkom usavršavanju prvostupnika sestrinstva u djelatnosti hitne medicine, Pravilnik o izmjenama pravilnika o specijalističkom usavršavanju prvostupnika sestrinstva u djelatnosti hitne medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027., Odluka o financiranju projekta specijalističkog usavršavanja za djelatnosti prihvatljive za financiranje iz sredstava Specijalističko usavršavanje medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., Odluka o specijalističkom usavršavanju medicinskih sestara i tehničara u djelatnosti hitne medicine financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021.-2026., Ugovor o dodjeli bespovratnih sredstava Specijalističko usavršavanje medicinskih sestara i tehničara u ZHMSDŽ br.1, kodni broj: NPOO.C5.1.R3-I2.01.0031, Ugovor o dodjeli bespovratnih sredstava Specijalističko usavršavanje medicinskih sestara i tehničara u ZHMSDŽ br.2, kodni broj: NPOO.C5.1.R3-I2.01.0087

	Opis aktivnosti / projekta 
	Cilj ovog projekta je, kroz financiranje specijalističkog usavršavanja medicinskih sestara i tehničara, prvostupnika sestrinstva u djelatnosti hitne medicine, osigurati znanja i vještine odnosno kompetencije za samostalan rad u hitnoj medicinskoj službi. Na taj način usluge hitne medicine postat će dostupnije svim pacijentima što povećava učinkovitost i kvalitetu postojećih timova, čime se osigurava jačanje otpornosti zdravstvenog sustava i njegove sposobnosti da odgovori na zdravstvene krize poboljšanjem pristupa uslugama zdravstvene zaštite u depriviranim područjima i visokokvalitetnim uslugama hitne medicine na području Splitsko-dalmatinske županije. 

Pravilnikom o izmjenama pravilnika o specijalističkom usavršavanju prvostupnika sestrinstva u djelatnosti hitne medicine koji je stupio na snagu u studenom 2022.god. propisano je kako najmanje jedan član tima T2, prvostupnik sestrinstva zaposlen u Zavodu, mora u roku tri godine završiti specijalističko usavršavanje u djelatnosti hitne medicine. Izmjenom Mreže hitne medicine i sanitetskog prijevoza (NN 134/2023) određeno je 35 timova T2 hitne medicine koji trebaju biti uspostavljeni na području Splitsko-dalmatinske županije, što znači da Zavod treba stručno osposobiti najmanje 35 prvostupnika sestrinstva u djelatnosti hitne medicine.  

Prijavom projekta specijalističkog usavršavanja prvostupnika sestrinstva u djelatnosti hitne medicine prihvatljivog za financiranje iz sredstava Centralno financiranje specijalizacija u okviru Nacionalnog plana oporavka i otpornosti za razdoblje 2021.-2026., Zavodu za hitnu medicinu SDŽ omogućeno je nužno financiranje 35 specijalizacija prvostupnika sestrinstva  iz djelatnosti hitne medicine. Zavod je tijekom 2023.g. uputio na specijalizaciju 13 prvostupnika sestrinstva, koji su specijalistički ispit položili u 2024.g. te postali specijalisti u djelatnosti hitne medicine, a u studenom 2024.g. upućeno je još 22 prvostupnika sestrinstva na specijalizaciju iz hitne medicine. Specijalizacija prvostupnika sestrinstva iz hitne medicine traje 12 mjeseci.
U početnom planu za 2026.g. ova aktivnost, obuhvaća je 0,06 % ukupnog plana i  sastojala se od rashoda za zaposlene i materijalnih rashoda koji su se trebali financirati u cijelosti iz Nacionalnog plana oporavka i otpornosti (izvor pomoći EU) u iznosu od 20.000,00 €.
Svih dvadeset i dvoje specijalizanata medicinskih sestara i tehničara koji su započeli specijalizaciju u studenom 2024.g. uspješno su položili specijalistički ispit do kraja 2025.g. čime je ostvarena ukupna ciljana vrijednost od 35 prvostupnika sestrinstva specijalista hitne medicine te se ova aktivnost u Rebalansu broj 1 za 2026.g. zatvara. 

	Obrazloženje izvršenja s ciljevima koji su ostvareni provedbom 
	Aktivnost Nacionalni plan oporavka i otpornosti – Specijalističko usavršavanje medicinskih sestara i tehničara u djelatnosti hitne medicine se zatvara te nisu potrebna financijska sredstva za ovu namjenu.
Zavod je u 2026.g. ostvario prihod iz izvora pomoći Mehanizam za opravak i otpornost u iznosu od 229.826,70 € za pokriće rashoda ove aktivnosti iz prethodne godine.

	1. Rebalans 2026.
Realizirano 
siječanj – lipanj 2026.
Indeks 
Indeks
0,00 €

0,00 €
0 %

	Povećanje broja prvostupnika sestrinstva specijalista hitne medicine 
	Specijalizacijom prvostupnika sestrinstva u djelatnosti hitne medicine izravno se doprinosi većem broju medicinskih stručnjaka i boljoj pokrivenosti zdravstvenim uslugama te kvalitetnijoj usluzi hitne medicine
	Broj prvostupnika sestrinstva  specijalista  hitne medicine

